KOMISIJOS REGLAMENTAS (EB) Nr. 687/2009
2009 m. liepos 29 d.
kuriuo panaikinami reglamentai (EB) Nr. 877/2008, (EB) Nr. 878/2008 ir (EB) Nr. 879/2008, kuriais skelbiamas nuolatinis konkursas perparduoti Belgijos, Čekijos, Airijos, Italijos, Vengrijos, Slovakijos ir Švedijos intervencinių agentūrų laikomą cukrų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 43 straipsnio d punktą kartu su 4 straipsniu,
kadangi:
(1)
Komisijos reglamentais (EB) Nr. 877/2008 (2), (EB) Nr. 878/2008 (3) ir (EB) Nr. 879/2008 (4) buvo paskelbtas nuolatinis konkursas perparduoti Bendrijos rinkoje, perparduoti pramoniniam naudojimui ir perparduoti eksportui Belgijos, Čekijos, Airijos, Italijos, Vengrijos, Slovakijos ir Švedijos intervencinių agentūrų laikomą cukrų.
(2)
Perparduoti buvo skirtas bendras didžiausias intervencinių agentūrų laikomo cukraus kiekis - 345 539 tonos. Po perpardavimo, kuris konkurso tvarka vyko nuo 2008 m. spalio 1 d., liko neparduotas 34 081 tonų cukraus kiekis.
(3)
2008 m. spalio 3 d. Komisijos reglamento (EB) Nr. 983/2008, kuriuo patvirtinamas planas skirti valstybėms narėms 2009 biudžetiniais metais lėšų maisto produktams iš intervencinių atsargų labiausiai nepasiturintiems asmenims Bendrijoje tiekti (5), I priede numatyta iš Bendrijos intervencinių atsargų paimti bendrą 119 687 tonų cukraus kiekį ir jį paskirstyti labiausiai nepasiturintiems asmenims.
(4)
Atsižvelgiant į 2010 m. maisto skirstymo labiausiai nepasiturintiems asmenims planą, bendri valstybių narių prašomi cukraus kiekiai viršija šiuo metu turimą kiekį. Todėl tikslinga pasilikti visas likusias intervencines cukraus atsargas ir baigti nuolatinį konkursą, skirtą cukraus atsargoms perparduoti.
(5)
Todėl reglamentai (EB) Nr. 877/2008, (EB) Nr. 878/2008 ir (EB) Nr. 879/2008 turėtų būti panaikinti.
(6)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentai (EB) Nr. 877/2008, (EB) Nr. 878/2008 ir (EB) Nr. 879/2008 panaikinami.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. liepos 29 d.